Bilasølan er ein av størstu bilasølum í landinum. Vit eru 30 fólk, sum arbeiða við sølu, umsiting, goymslu, á mekaniska verkstaðnum og á plátuverkstaðnum. Vit umboða kvalitetsmerkini Volkswagen, Audi og Škoda, og eyðsæð er, at umboð av slíkum slagi seta høg krøv til okkara førleikar og tænastustøði. Á Bilasøluni er vítt til veggja, og tímir og dugir tú, so sleppur tú eisini! Tempoið er høgt og lagið gott, og vit leggja stóran dent á trivnaðin. Goymslufólk Vit bjóða eitt spennandi og gott starv í einum dynamiskum umhvørvi. Goymslufólkið arbeiðir tætt saman við starvsfeløgunum á goymsluni, á mekaniska vekstaðnum og plátuverkstaðnum, og saman tryggja tey, at rætta vøran er á Bilasøluni til rætta tíð, soleiðis at umvælingar og røkt av bilum gongur skjótt og trygt fyri seg. Tú er við at staðfesta, hvør vøra skal bíleggjast, tú bíleggur vøru, móttekur vøru og skipar goymsluna soleiðis at har er gott skil á, og at rætta vøran er á hyllunum. Eisini skalt tú selja ymsa vøru, bæði til kundar sum koma á gátt, og teir sum hava fyrispurningar umvegis teldu ella telefon. Goymslan er ein sera týdningarmikil partur av einum góðum og skynsamun rakstri av Bilasøluni. Vit vænta og bjóða Vit vænta, at tú hevur eitt lætt og vinaligt sinni og hevur góð samstarvsevni. Tað er gott, um tú hevur áhuga fyri bilum, tøkni og mekanikki, men tað er als ikki ein treyt. Vit syrgja fyri upplæring og tryggja, at tú fært teir førleikar, tú skalt hava fyri at røkja títt starv og hartil mennast og trívast. Vit bjóða kappingarføra løn og tilsvarandi treytir. Umsóknir Hevur tú spurningar um starvið so ring til Aron Justinussen, goymsluleiðara, á tlf. 23 97 01. Send okkum eina umsókn merkt“ goymslufólk” til aj @ bilasolan. fo Plátusmiðlærlingur Vit sóknast eftir plátusmiðlærlingi til plátu- og lakkverkstað okkara ProLakk Hevur tú hug at arbeiða í einum spennandi og fjølbroyttum umhvørvi, við nýggjum avbjóðingum hvønn dag? So er hetta kanska júst rætta starvið til tín! Vit sóknast eftir einum lærlingi, sum er: samstarvssinnaður álítandi røkin Tú verður partur av einum vælvirkandi, arbeiðssomum og dugnaligum toymi. Vit stremba eftir at veita bestu tænastu til kundan, og har kundanøgdsemi og góðska er í hásæti. Fleiri upplýsingar fáast við at venda sær til Tummas Paula av Reyni, verkførara, á tlf. 239731. Nýggi Škoda Octavia komin til Føroyar Teir fyrstu bilarnir av spildurnýggju útgávuni av Škoda Octavia eru nú komnir til landið. Í fyrsta umfari er talan um tveir Octavia Combi, og í næstum koma Coupé útgávurnar eisini. Kom og royn Škoda Octavia á Bilasøluni. Tú kanst eisini lesa meira um bilarnar her á síðuni.